Wholesale Cheap Security Door Metal Detector Gate 6 Zone Door Frame Body Scanner Mcd-100 - Buy Cheap Security Door,Metal Detector Factory,Metal Detector Product on Alibaba.com
Wholesale Cheap Security Door Metal Detector Gate 6 zone Door frame body scanner MCD-100
Cheap Security Door standard packaging. Michael Hammond gesels oor Orania | SARIE
Michael Hammond gesels oor Orania	deur Phyllis Green
Vir baie mense is Orania ʼn rare koddigheid. Daar’s uiteenlopende menings oor die bestaansreg van so ʼn volkstaat slegs vir wit Afrikaners. Die dorpie is van meet af in omstredenheid gehul.
Orania, (Umuzi, R350) is ’n dokumentêre fotoboek wat saamgestel is deur die fotograaf Michael Hammond en die joernalis en skrywer, Hanlie Retief. Hulle plaas die dorp en sy mense in konteks, menswaardig en met respek. Dis gewone mense met gewone ideale, nes enige ander landsburger. Michael Hammond se dokumentêre aanslag met sy foto’s is eerlik en reguit. Jy kan die gestrooptheid van die ongenaakbare wêreld in die foto’s sien. Tog is daar ’n gelatenheid en tevredenheid op die gesigte van die meeste mense in die portrette. Hanlie Retief kry dit reg om met min woorde ʼn kamee te skets van elke mens met wie sy gesels. Die teks is in Afrikaans en in Engels. In die voorwoord gee prof. Andries Bezuidenhout waardevolle agtergrond en insig in die geskiedenis van Orania.
Wanneer ek deur die boek blaai, draai Carel Boshoff IV se woorde in my kop:“Om in Orania te woon is soos om tegelyk in die verlede en in die toekoms te woon.” Die boek is fassinerend en dra by tot die dokumentering van ʼn unieke gemeenskap van Suid-Afrika. Ek het per e-pos met Michael Hammond gesels oor dié projek.
Ek het met ’n paar besoeke aan Orania deur 3 seisoene gewerk – altesaam amper 2 maande in dae getel.
Suid-Afrika het ’n rykdom van inspirerende fotograwe. Ek was nog altyd ’n groot aanhanger van David Goldblatt se ‘Some Afrikaners’ en ‘In Boksburg’. Ek geniet ook die werk van die Amerikaanse fotograwe Brandon Stanton (Humans of New York), asook Vivian Maier wat jare lank straattonele in die geheim gefotografeer het. Sy was ’n dagmoeder. Toe sy geleef het, is haar werk nooit gesien nie. Haar werk is gevind deur ‘n jong man wat die negatiewe gekoop het op ‘n veiling. Hy was nie seker wat hy gekoop het totdat hy die foto’s begin ontwikkel het nie. Sy word vandag gereken as een van die grootste name in straatfotografie.